दोनो राष्ट्रीय अध्यक्षो के बीच हुई बैठक के बाद बीजेपी अध्यक्ष अमित शाह ने कहा कि बिहार में जेडीयू और बीजेपी लगभग एक समान सीटो पर चुनाव लड़ेंगी और अन्य घटक साथियों को भी सम्मान जनक सीटें मिलना तय है। हालांकि, सीटो की संख्या नहीं बताई गई। बीजेपी के अध्यक्ष श्री शाह ने कहा कि दोनों पार्टियां कितनी सीटों पर चुनाव लड़ेंगी इसकी घोषणा बाद के दिनों में की जाएगी। इस मौके पर अमित शाह ने कहा कि 2019 का लोकसभा चुनाव पीएम मोदी की अध्यक्षता में लड़ा जाएगा और एनडीए पहले से ज्यादा सीटों पर जीत हासिल करेंगे।